REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/29-20

05. februara 2020. godine

B e o g r a d

**Z A P I S N I K**

**77. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 04. FEBRUARA 2020. GODINE**

Sednica je počela u 11,00 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Neđo Jovanović, Mihailo Jokić, Đorđe Komlenski, dr Aleksandar Martinović, Miletić Mihajlović, dr Balint Pastor i Marko Parezanović.

Osim članova Odbora, sednici su prisustvovali i Aleksandra Majkić, zamenik člana Biljane Pantić Pilja i Srbislav Filipović, zamenik člana Jovana Palalića.

Sednici nisu prisustvovali članovi Odbora: Slaviša Bulatović, Žarko Mićin, Nataša Mićić, Vjerica Radeta, Dušan Petrović, Tatjana Macura i Sreto Perić, niti njihovi zamenici.

Sednici su prisustvovali Ivan Jovičić, zamenik predsednika Visokog saveta sudstva, izborni član iz reda sudija i Tatjana Lagumcija i Sandra Kulezić, izborni članovi Državnog veća tužilaca iz reda tužilaca.

Predsednik Odbora je konstatovao da su ispunjeni uslovi za rad i punovažno odlučivanje nakon čega se prešlo na utvrđivanje dnevnog reda.

**Dr Aleksandar Martinović** je predložio da se na osnovu člana 82. i člana 92. stav 2. Poslovnika Narodne skupštine iz predloženog dnevnog reda 77. sednice Odbora za pravosuđe državnu upravu i lokalnu samoupravu povuče tačka 1. Razmatranje Predloga odluke o izboru predsednika sudova, koji je podneo Visoki savet sudstva (119-2592/19 od 17. 10. 2019. godine).

Kao razlog za ovakav predlog naveo je da su predloženi neki kandidati koji, po mišljenju nekih članova Odbora i drugih narodnih poslanika, ne treba da budu kandidovani za izbor za funkciju predsednika suda, s obzirom da postoje neke činjenice i dokazi koji ukazuju na nedostojnost tih kandidata za izbor na funkciju predsednika suda. Zatražio je da se Visoki savet sudstva dopisom obavesti o potrebi da preispita svoj predlog, te da se preporuči da isti povuče iz skupštinske procedure.

**Ivan Jovičić** ukazao je da osporeni predlog odluke sadrži predloge kandidata za izbor na funkciju predsednika suda u 74 osnovna i prekršajna suda u Republici Srbiji, kao i da je Visoki savet sudstva prilikom sprovođenja postupka za izbor kandidata koje će predložiti Narodnoj skupštini radio u najboljem interesu države, poštujući Ustav, zakon i pravilnik kojima je uređen postupak predlaganja najboljih kandidata, ali da je moguće da se u pojedinim slučajevima potkrala greška, kao i da prilikom odlučivanja o svakom pojedinom kandidatu članovi Visokog saveta sudstva nisu uvek bili jedinstveni. Ukazao je da je postupak za odabir i predlaganje tako velikog broja kandidata naporan, mukotrpan i veoma složen, te da bi njegovo ponavljanje dovelo do toga da na dugačak period onemogućiti da veliki broj sudova dobije predsednika i radi u punom kapacitetu.

Naglasio je da se sudije suda izjašnjavaju za predloženog kandidata za predsednika tog suda tajnim glasanjem, o čemu se vodi zapisnik iz koga se jasno vidi koliko je koji kandidat dobio glasova.

Nakon zaključenog pretresa u vezi sa navedenim predlogom predsednik Odbora je stavio na glasanje, a članovi Odbora si **jednoglasno** odlučili:

-da se iz predloženog dnevnog reda 77. sednice Odbora za pravosuđe državnu upravu i lokalnu samoupravu povuče tačka 1. Razmatranje Predloga odluke o izboru predsednika sudova, koji je podneo Visoki savet sudstva (119-2592/19 od 17. 10. 2019. godine);

-da se Visokom savetu sudstva uputi dopis kojim će se zatražiti da preispita svoj predlog, da ga povuče iz skupštinske procedure i ponovi postupak za izbor kandidata za funkciju predsednika osnovnih i prekršajnih sudova.

Petar Petrović je predložio da se predloženi dnevni red dopuni dvema tačkama:

1. Razmatranje Predloga zakona o izmenama Zakona o izboru narodnih poslanika,koji je podneo narodni poslanik dr Aleksandar Martinović (broj 011-100/20 od 21. januara 2020. godine), u načelu;

2. Razmatranje Predloga zakona o izmenama i dopuni Zakona o lokalnim izborima,koji je podneo narodni poslanik dr Aleksandar Martinović (broj 011-100/20 od 21. januara 2020. godine), u načelu, kao i da dosadašnje tačke od 2. do 7. postanu tačke od 3. do 8.

Članovi Odbora su **jednoglasno** prihvatili ovaj predlog.

Predsednik Odbora je predložio da se u skladu sa članom 76. Poslovnika Narodne skupštine na 77. sednici Odbora za pravosuđe, državnu upravu i lokalnu samoupravu obavi zajednički načelni pretres o tačkama 1. i 2., zatim o tačkama 3-6 i o tačkama 7. i 8.

Članovi Odbora su **jednoglasno** prihvatili ovaj predlog, nakon čega su **jednoglasno** utvrdili u sledeći

D n e v n i r e d:

1. Razmatranje Predloga zakona o izmenama Zakona o izboru narodnih poslanika,koji je podneo narodni poslanik dr Aleksandar Martinović (broj 011-100/20 od 21. januara 2020. godine), u načelu;

2. Razmatranje Predloga zakona o izmenama i dopuni Zakona o lokalnim izborima,koji je podneo narodni poslanik dr Aleksandar Martinović (broj 011-100/20 od 21. januara 2020. godine), u načelu;

3. Razmatranje Predloga odlukeo izboru sudija koji se prvi put biraju na sudijsku funkciju, koji je podneo Visoki savet sudstva (119-2671/19 od 28. 10. 2019. godine);

4. Razmatranje Predloga odlukeo izboru sudija koji se prvi put biraju na sudijsku funkciju, koji je podneo Visoki savet sudstva (119-3093/19 od 18. 12. 2019. godine);

5. Razmatranje Predloga odlukeo izboru sudija koji se prvi put biraju na sudijsku funkciju, koji je podneo Visoki savet sudstva (119-29/20 od 9. 1. 2020. godine);

6. Razmatranje Predloga odlukeo izboru sudija koji se prvi put biraju na sudijsku funkciju, koji je podneo Visoki savet sudstva (119-59/20 od 14. 1. 2020. godine);

7. Razmatranje Predloga odluke o izboru zamenika javnih tužilaca, koji je podnelo Državno veće tužilaca (119-2896/19 od 25. 11. 2019. godine);

8. Razmatranje Predloga odluke o izboru zamenika javnih tužilaca, koji je podnelo Državno veće tužilaca (119-2900/19 od 26. 11. 2019. godine).

Pre prelaska na rad po tačkama utvrđenog dnevnog reda predsednik Odbora je stavio na glasanje, a članovi Odbora su **jednoglasno, bez primedbi** usvojili Zapisnik sa 75. sednice Odbora za pravosuđe, državnu upravu i lokalnu samoupravu, održane 18. decembra 2019. godine i Zapisnik sa 76. sednice Odbora za pravosuđe, državnu upravu i lokalnu samoupravu, održane 13. januara 2020. godine

**OBJEDINjENA RASPRAVA** - Razmatranje Predloga zakona o izmenama Zakona o izboru narodnih poslanika,koji je podneo narodni poslanik dr Aleksandar Martinović (broj 011-100/20 od 21. januara 2020. godine), u načelu i Razmatranje Predloga zakona o izmenama i dopuni Zakona o lokalnim izborima,koji je podneo narodni poslanik dr Aleksandar Martinović (broj 011-100/20 od 21. januara 2020. godine), u načelu.

**Petar Petrović** je otvorio raspravu u vezi sa ovim tačkama dnevnomg reda, pa kako se niko nije javio za reč, predsedavajući je zaključio raspravu, nakon čega se pristupilo glasanju.

**PRVA TAČKA -** Razmatranje Predloga zakona o izmenama Zakona o izboru narodnih poslanika,koji je podneo narodni poslanik dr Aleksandar Martinović (broj 011-100/20 od 21. januara 2020. godine), u načelu.

Predsednik Odbora je stavio na glasanje predlog:

-da Odbor za pravosuđe, državnu upravu i lokalnu samoupravu odluči da predloži Narodnoj skupštini da prihvati Predlog zakona o izmenama Zakona o izboru narodnih poslanika,u načelu;

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **jednoglasno** prihvatili ovaj predlog.

**DRUGA TAČKA -** Razmatranje Predloga zakona o izmenama i dopuni Zakona o lokalnim izborima,koji je podneo narodni poslanik dr Aleksandar Martinović (broj 011-100/20 od 21. januara 2020. godine), u načelu.

Predsednik Odbora je stavio na glasanje predlog:

-da Odbor za pravosuđe, državnu upravu i lokalnu samoupravu odluči da predloži Narodnoj skupštini da prihvati Predloga zakona o izmenama i dopuni Zakona o lokalnim izborima,u načelu;

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **jednoglasno** prihvatili ovaj predlog.

**OBJEDINjENA RASPRAVA** - Razmatranje Predloga odlukeo izboru sudija koji se prvi put biraju na sudijsku funkciju, koji je podneo Visoki savet sudstva (119-2671/19 od 28. 10. 2019. godine), Razmatranje Predloga odlukeo izboru sudija koji se prvi put biraju na sudijsku funkciju, koji je podneo Visoki savet sudstva (119-3093/19 od 18. 12. 2019. godine), Razmatranje Predloga odlukeo izboru sudija koji se prvi put biraju na sudijsku funkciju, koji je podneo Visoki savet sudstva (119-29/20 od 9. 1. 2020. godine), Razmatranje Predloga odlukeo izboru sudija koji se prvi put biraju na sudijsku funkciju, koji je podneo Visoki savet sudstva (119-59/20 od 14. 1. 2020. godine).

**Petar Petrović** je otvorio raspravu u vezi sa ovim tačkama dnevnomg reda, pa kako se niko nije javio za reč, predsedavajući je zaključio raspravu, nakon čega se pristupilo glasanju.

**TREĆA TAČKA** - Razmatranje Predloga odlukeo izboru sudija koji se prvi put biraju na sudijsku funkciju, koji je podneo Visoki savet sudstva (119-2671/19 od 28. 10. 2019. godine).

Predsednik Odbora je stavio na glasanje predlog:

-da Odbor za pravosuđe, državnu upravu i lokalnu samoupravu konstatuje da je Predlog odluke o izboru sudija koji se prvi put biraju na sudijsku funkciju Visoki savet sudstva podneo kao ovlašćeni predlagač, u skladu sa članom 50. stav 4. Zakona o sudijama;

-da Odbor odluči da predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju za Osnovni sud u Pirotu;

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **jednoglasno** prihvatili ovaj predlog.

**ČETVRTA TAČKA** - Razmatranje Predloga odlukeo izboru sudija koji se prvi put biraju na sudijsku funkciju, koji je podneo Visoki savet sudstva (119-3093/19 od 18. 12. 2019. godine).

Predsednik Odbora je stavio na glasanje predlog:

-da Odbor za pravosuđe, državnu upravu i lokalnu samoupravu konstatuje da je Predlog odluke o izboru sudija koji se prvi put biraju na sudijsku funkciju Visoki savet sudstva podneo kao ovlašćeni predlagač, u skladu sa članom 50. stav 4. Zakona o sudijama;

-da Odbor odluči da predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju za Privredni sud u Valjevu, Privredni sud u Leskovcu, Privredni sud u Požarevcu, Privredni sud u Somboru; Privredni sud u Užicu; Privredni sud u Čačku; Privredni sud u Novom Sadu; Privredni sud u Zrenjaninu; Privredni sud u Pančevu; Privredni sud u Kragujevcu i Privredni sud u Beogradu;

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **jednoglasno** prihvatili ovaj predlog.

**PETA TAČKA -** Razmatranje Predloga odlukeo izboru sudija koji se prvi put biraju na sudijsku funkciju, koji je podneo Visoki savet sudstva (119-29/20 od 9. 1. 2020. godine).

Predsednik Odbora je stavio na glasanje predlog:

-da Odbor za pravosuđe, državnu upravu i lokalnu samoupravu konstatuje da je Predlog odluke o izboru sudija koji se prvi put biraju na sudijsku funkciju Visoki savet sudstva podneo kao ovlašćeni predlagač, u skladu sa članom 50. stav 4. Zakona o sudijama;

- da Odbor odluči da predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju za Upravni sud;

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **jednoglasno** prihvatili ovaj predlog.

**ŠESTA TAČKA -** Razmatranje Predloga odlukeo izboru sudija koji se prvi put biraju na sudijsku funkciju, koji je podneo Visoki savet sudstva (119-59/20 od 14. 1. 2020. godine).

Predsednik Odbora je stavio na glasanje predlog:

-da Odbor za pravosuđe, državnu upravu i lokalnu samoupravu konstatuje da je Predlog odluke o izboru sudija koji se prvi put biraju na sudijsku funkciju Visoki savet sudstva podneo kao ovlašćeni predlagač, u skladu sa članom 50. stav 4. Zakona o sudijama;

-da Odbor odluči da predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju za Prvi osnovni sud u Beogradu, Treći osnovni sud u Beogradu i Osnovni sud u Lebanu;

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **jednoglasno** prihvatili ovaj predlog.

**OBJEDINjENA RASPRAVA -** Razmatranje Predloga odluke o izboru zamenika javnih tužilaca, koji je podnelo Državno veće tužilaca (119-2896/19 od 25. 11. 2019. godine); Razmatranje Predloga odluke o izboru zamenika javnih tužilaca, koji je podnelo Državno veće tužilaca (119-2900/19 od 26. 11. 2019. godine).

**Petar Petrović** je otvorio raspravu u vezi sa ovim tačkama dnevnomg reda, pa kako se niko nije javio za reč, predsedavajući je zaključio raspravu, nakon čega se pristupilo glasanju.

**SEDMA TAČKA -** Razmatranje Predloga odluke o izboru zamenika javnih tužilaca, koji je podnelo Državno veće tužilaca (119-2896/19 od 25. 11. 2019. godine).

Predsednik Odbora je stavio na glasanje predlog:

-da Odbor za pravosuđe, državnu upravu i lokalnu samoupravu konstatuje da je Predlog odluke o izboru zamenika javnog tužioca podnelo Državno veće tužilaca kao ovlašćeni predlagač, u skladu sa članom 75. stav 1. Zakona o javnom tužilaštvu i članom 13. alineja druga Zakona o državnom veću tužilaca;

-da Odbor odluči da predloži Narodnoj skupštini da prihvati Predlog odluke o izboru zamenika javnog tužioca u Osnovnom javnom tužilaštvu u Aranđelovcu;

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **jednoglasno** prihvatili ovaj predlog.

**OSMA TAČKA** **-** Razmatranje Predloga odluke o izboru zamenika javnih tužilaca, koji je podnelo Državno veće tužilaca (119-2900/19 od 26. 11. 2019. godine).

Predsednik Odbora je stavio na glasanje predlog:

-da Odbor za pravosuđe, državnu upravu i lokalnu samoupravu konstatuje da je Predlog odluke o izboru zamenika javnog tužioca podnelo Državno veće tužilaca kao ovlašćeni predlagač, u skladu sa članom 75. stav 1. Zakona o javnom tužilaštvu i članom 13. alineja druga Zakona o državnom veću tužilaca;

-da Odbor odluči da predloži Narodnoj skupštini da prihvati Predlog odluke o izboru zamenika javnog tužioca u: Višem javnom tužilaštvu u Novom Pazaru, Prvom osnovnom javnom tužilaštvu u Beogradu, Drugom osnovnom javnom tužilaštvu u Beogradu, Trećem osnovnom javnom tužilaštvu u Beogradu, Osnovnom javnom tužilaštvu u Pančevu, Osnovnom javnom tužilaštvu u Smederevu, Osnovnom javnom tužilaštvu u Zrenjaninu, Osnovnom javnom tužilaštvu u Sremskoj Mitrovici, Osnovnom javnom tužilaštvu u Kragujevcu, Osnovnom javnom tužilaštvu u Novom Pazaru, Osnovnom javnom tužilaštvu u Užicu, Osnovnom javnom tužilaštvu u Nišu i Osnovnom javnom tužilaštvu u Prokuplju;

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **jednoglasno** prihvatili ovaj predlog.

Sednica je završena u 11,30 časova.

SEKRETAR PREDSEDNIK

Sanja Pecelj Petar Petrović